કોઈ પણ વેબસાઇટમાં કસ્ટમર કેર(ગ્રાહક સેવા)નો અલાયદો વિભાગ હોય છે. જોકે એ અહીં સૌથી નબળી ને ખૂટતી કડી છે. ગ્રાહકને કોઈ પ્રશ્ન ઉદ્ભવે તો આ વિભાગમાં આપેલી પ્રશ્નોત્તરીમાંથી સમાધાન મેળવી શકે. જો ત્યાંથી પણ સમાધાન ન મળે તો મોટેભાગે ટોલ ફ્રી કસ્ટમર કેર નંબર પર ફોન કરીને સમાધાન મેળવી શકે. આણંદ કૃષિ યુનિવર્સિટીની એક પણ મોબાઇલ એપ્લિકેશનમાં ખેડૂતને વધારાના પ્રશ્નો ઉદ્ભવે તો શું કરવું તેનું માર્ગદર્શન નથી અપાયું કે ન તો યુનિવર્સિટીના કૃષિ વૈજ્ઞાનિકનો લેન્ડલાઇન કે મોબાઇલ નંબર આપવામાં આવ્યો છે.